Twee dood na helikopter neerstortFoto: SAPD Twee mense is dood nadat ŉ helikopter Woensdagoggend in Musina, in die noorde van Limpopo, neergestort het. Kol. Ronel Otto, woordvoerder van die polisie, het bevestig dat ŉ manlike vlieënier en vroulike passasier dood is. Die R44-helikopter het omstreeks 05:00 in ŉ veld agter die Musina-gholfklub neergestort. “Dit is nog nie duidelik waarom die ongeluk gebeur het nie en die oorsaak van die ongeluk word ondersoek,” het Otto gesê. Die oorledenes se name kon nie dadelik bekendgemaak word nie, aangesien hul naasbestaandes nog nie van hul dood ingelig is nie. ŉ Geregtelike doodsondersoek is geopen. Foto: SAPD